Віктар Уладзіміравіч Чараўко

Віктар Уладзіміравіч Чараўко (нар. , Полацк) — беларускі гісторык і археолаг. Кандыдат гістарычных навук (2020).

 Біяграфічныя звесткі 
Скончыў ў 2007 годзе гісторыка-філалагічны факультэт Полацкага дзяржаўнага ўніверсітэта па спецыяльнасці «Гісторыя», атрымаўшы дыплом з адзнакай. У 2008 годзе там жа абараніў магістарскую дысертацыю па спецыяльнасці «Айчынная гісторыя». У 2008—2012 гадах навучаўся ў аспірантуры Інстытута гісторыі Нацыянальнай акадэміі навук Беларусі па спецыяльнасці «Археалогія».

Дысертацыю на саісканне вучонай ступені кандыдата гістарычных навук па спецыяльнасці «Археалогія» абараніў у 2019 годзе ў Інстытуце гісторыі Нацыянальнай акадэміі навук Беларусі. Тэма кандыдацкай дысертацыі: «Пахавальныя помнікі Беларускага Падзвіння XIV—XVIII стагоддзяў». Навуковы кіраўнік — Вольга Мікалаеўна Ляўко.

З 2008 года працаваў у Полацкім дзяржаўным універсітэце. З’яўляўся выкладчыкам, старэйшым выкладчыкам кафедры гісторыі і турызму гуманітарнага факультэту, у 2020—2021 гадах займаў пасаду загадчыка кафедры сацыяльных камунікацый Полацкага дзяржаўнага ўніверсітэта. Звольнены з універсітэта 14 чэрвеня 2023 года ў межах палітычнага пераследу.

 Навуковая дзейнасць 
Асноўныя навуковыя даследаванні прысвечаны археалогіі Паўночнай Беларусі, матэрыяльнай гісторыі XIV—XVIII стагоддзяў (па дадзеных археалагічных крыніц), даследаванню могільнікаў і пахавальных комплексаў і інш. З 2010 года рэгуляршна праводзіць археалагічныя раскопкі на тэрыторыі Віцебскай вобласці (Бешанковіцкі, Браслаўскі, Гарадоцкі, Глыбоцкі, Докшыцкі, Лёзненскі, Полацкі, Шумілінскі і іншыя раёны). Ім упершыню праведзена картаграфаванне могільнікаў і вызначана сувязь іх тэрытарыяльнага размеркавання з пасяленчай структурай Беларускага Падзвіння; распрацавана дэталёвая класіфікацыя пахавальных помнікаў, вылучаны іх катэгорыі і віды. Ён вызначыў асаблівасці пахавальных помнікаў сельскага і гарадскога насельніцтва Беларускага Падзвіння XIV—XVIII стагоддзяў. Правёў класіфікацыю інвентару пахавальных помнікаў рэгіёна з вылучэннем асобных груп, катэгорый і відаў. Ім рэканструяваны пахавальны абрад сельскага і гарадскога насельніцтва Беларускага Падзвіння XIV—XVIII стагоддзяў і прасочана яго развіццё.

 Рэпрэсіі 
У межах распачатага пасля прэзідэнцкіх выбараў 2020 года тэрору супраць любой нелаяльнасці да рэжыму Лукашэнкі затрыманы раніцай 23 мая 2023 годаНаваполацкую выкладчыцу Алену Храмцову арыштавалі на 10 сутак // «Вясна» назірае і асуджаны на 15 сутак арышту77-гадовую Галіну Захаркіну аштрафавалі на 2 960 рублёў // Вясна / Правы чалавека ў Беларусі.

 Узнагароды і прэміі 
 Прэмія спецыяльнага фонду Прэзідэнта Рэспублікі Беларусь па падтрымцы таленавітай моладзі (2006, 2007, 2008)
 Грамата Полацкага дзяржаўнага ўніверсітэта (2015)

 Бібліяграфія 

 Манаграфічныя выданні 
 Полоцк: Полоцк и Полоцкое княжество (земля) в IX—XIII вв., летопись древних слоев, Полоцк и его округа в XIV—XVIII вв., ремесло, денежное обращение и торговые связи Полоцка в средневековье (по данным археологии, нумизматики и письменных источников), культура ипросвещение в средневековом Полоцке / О. Н. Левко, М. В. Климов, В. В. Черевко [и др.]; редкол.: А. А. Коваленя (гл. ред.). — Минск: Беларуская навука, 2012.

 Выбраныя навуковыя артыкулы 
 Вывучэнне пахавальных помнікаў Беларускага Падзвіння XIV—XVIII стст. у дарэвалюцыйны перыяд / В. У. Чараўко // Гістарычна-археалагічны зборнік. — 2010. — Вып. 25. — С. 271—275.
 Матэрыялы да карты пахавальных помнікаў Беларускага Падзвіння XIV—XVIII ст. / В. У. Чараўко // Веснік Полацкага дзяржаўнага ўніверсітэта. — 2010. — № 7. — С. 14-20.
 Да пытання аб раскопках М. Ф. Кусцінскім познесярэдневяковых курганных пахаванняў у Лепельскім павеце / В. У. Чараўко // Матэрыялы па археалогіі Беларусі. — 2011. — Вып. 21. — С. 160—162.
 Пахавальныя помнікі Беларускага Падзвіння XIV—XVIII стст.: вызначэнне, структура і класіфікацыя / В. У. Чараўко // Веснік Полацкага дзяржаўнага ўніверсітэта. — 2012. — № 1. — С. 24-27.
 Археалагічныя раскопкі на могільніку каля в. Івесь Глыбоцкага р-на ў 2012 г. / В. У. Чараўко // Матэрыялы па археалогіі Беларусі. — 2014. — Вып. 25.— С. 382—389.
 Археалагічнае вывучэнне грунтовых пахаванняў XVI—XVIII стст. на могільніку каля в. Клешчыно Бешанковіцкага р-на ў 2013 г. / В. У. Чараўко // Веснік Полацкага дзяржаўнага ўніверсітэта. — 2015. — № 9. — С. 84-89.
 Археологические исследования на могильнике возле д. Дубровка Городокского р-на в 2014 г. / В. В. Черевко // Веснік Полацкага дзяржаўнага ўніверсітэта. — 2016. — № 1. — С. 153—161.
 Раскопкі на могільніку каля в. Івесь Глыбоцкага р-на ў 2013 г. / В. У. Чараўко // Веснік Полацкага дзяржаўнага ўніверсітэта. — 2017. — № 1. — С. 82-88.

 Літаратура 


 Спасылкі 
 Персанальны сайт Віктара Чараўко
 Біяграфія на сайце Полацкага дзяржаўнага ўніверсітэта 
 Профіль аўтара на ELIBRARY.RU
 Профіль аўтара ў Google Scholar

Катэгорыя:Выпускнікі Полацкага дзяржаўнага ўніверсітэта
Катэгорыя:Выкладчыкі Полацкага дзяржаўнага ўніверсітэта
Катэгорыя:Выпускнікі гісторыка-філалагічнага факультэта ПДУ
Катэгорыя:Гісторыкі Беларусі
Катэгорыя:Археолагі Беларусі
Катэгорыя:Кандыдаты гістарычных навук
Катэгорыя:Рэпрэсаваныя рэжымам Лукашэнкі
Катэгорыя:Даследчыкі гісторыі Вялікага Княства Літоўскага